39. schôdza NR SR - 14.deň - B. popoludní
Dátum: 2025-09-30
Poslanec: Kosová, Ingrid (PS)
Druh vystúpenia: Vystúpenie v rozprave

Ďakujem veľmi pekne za slovo, pán predsedajúci. Tak snáď to už nejako potiahneme do tej ôsmej. Dovoľte mi teda predstaviť ... ===== Ďakujem vám pekne za slovo, pán predsedajúci. Snáď to už nejako potiahneme do tej ôsmej. Dovoľte mi teda predstaviť návrh zákona, ktorý predkladám spolu s kolegyňami Natáliou Nash a Veronikou Veslárovou v súvislosti so zavedením dočasných vyrovnávacích opatrení na stredných školách a na vysokých školách. Cieľom tohoto návrhu nie je nič také kontroverzné, ako to odznelo v mediách vo vzťahu k zavedeniu kvôt na školách. Cieľom je zabezpečiť rovnosť šanci pre všetkých študentov, zvýšiť tým dostupnosť vzdelávania pre študentov zo znevýhodnených komunít, zlepšiť šance na ich akademický úspech, či už sa to týka detí z marginalizovaných a študentov z marginalizovaných komunít alebo aj znevýhodnených študentov a dosiahnuť, aby bolo ich zastúpenie na stredných a vysokých školách vyššie. To sa nám podarilo, keď odstránime systémové bariéry, ktorým čelia títo ľudia v dôsledku socioekonomického zázemia, pôvodu rasy, zdravotného postihnutia. Ak chceme, aby aj tieto skupiny mali prístup ku kvalitnému vzdelaniu, tak potom musíme zavádzať cielené politiky, ktoré eliminujú tieto neviditeľné prekážky, ktoré pramenia samozrejme z ich sociálnej ale aj kultúrnej deprivácie a celkového nastavenia spoločnosti, ktorá je plná stereotypov a predsudkov. Len vtedy, alebo len tak, bude vzdelávanie naozaj slúžiť všetkým bez rozdielu pôvodu, zdravotného stavu či sociálneho zázemia. V opačnom prípade menšinoví študenti len zostanú na okraji spoločnosti a sociálne nerovnosti, ktorým sú vystavovaní sa iba prehĺbia. Návrh na možnosť zaviesť dočasné vyrovnávacie opatrenia na stredných a vysokých školách predstavuje naozaj krok k praktickej realizácii princípov rovnosti a sociálnej spravodlivosti v súvislosti s antidiskriminačným zákonom. Legislatívna úprava má umožniť školám implementovať opatrenia, ktoré cieľa nepodporia študentov so znevýhodneným postavením, tých, ktorí by inak nemali šancu uspieť pri prijímaní alebo počas štúdia. Podpora môže byť poskytovaná napríklad prostredníctvom cielených prípravných programov či aktívnym šírením informácií o možnostiach uchádzať sa o štúdium. Jednou z možností sú samozrejme aj tie kvóty, ale to je len jeden z mnohých nástrojov a preto je to podľa mňa od bulvárnych médií naozaj nezodpovedné, keď prezentujú toto jedno opatrenie a žiadne iné. V praxi totiž toto môže znamenať aj zavádzanie nových programov, vrátanie tých kvót z marginalizovaných komunít vo vzťahu napríklad k Rómom, ale môže to byť aj vo vzťahu k dievčatám a ženám, ktoré sa uchádzajú, o štúdium na technických odboroch, alebo to môžu byť osoby s nejakým intersekcionálnym znevýhodnením, vrátanie ľudí so zdravotným znevýhodnením bez špecifickej podpory, alebo ľudí s nejakými špeciálnymi východno-vzdelávacími potrebami, pre ktorých sú poskytované podporné opatrenia. Keďže ide o dočasné vyrovnávacie opatrenia a v súlade s antidiskriminačným zákonom, kde sú jasne špecifikované, tak je jasné, že ich platnosť je naozaj obmedzená, iba do chvíle odstránenia nerovnosti. Zavedenie dočasných vyrovnávacích opatrení teda po prvé zlepšuje inkluzívnosť na školách, podporuje kvalitu vzdelávania, vytvára celkovo lepšiu atmosféru v triedach a má pozitívny dopad na rozvoj kritického myslenia, ale aj samozrejme demokratických hodnôt, nielen celkovo na škole, ale aj v celej spoločnosti, ale zvyšuje aj sebadôveru a občiansku angažovanosť študentov, zvyšuje ich úspešnosť, najmä tých, ktorí by inak nemali možnosť nielen ukončiť, ale ani sa dostať na toto štúdium na stredných a vysokých školách. V konečnom dôsledku tak zvyšuje aj ich šancu uplatniť sa v živote, čo je pre spoločnosť naozaj nevyčísliteľným profitom. Najkľúčovejšie ale je, že dočasné vyrovnávacie opatrenia vedú k spravodlivejšej a inkluzívnejšej spoločnosti bez obmedzujúcich stereotypov. Ja verím, alebo teda chcela som veriť, že k tomuto návrhu zákonu sa tu bude viesť aj nejaká konštruktívna diskusia, ale ako sa pozerám na toto osadenstvo a poslucháčov či poslucháčky, tak asi žiadna konštruktívna diskusia z toho nebude. Takže týmto sa hlásim, pán predseda, alebo pán predsedajúci, prvá do rozpravy. Ďakujem.